Pancakes με ξινόγαλα
Η τέλεια συνταγή για να φτιάξουμε pancakes σαν αυτά που βρίσκεις στα καλύτερα diners της Αμερικής. Γίνονται με ξινόγαλα που τα κάνει έξτρα αφράτα.
3 κούπες αλεύρι, 3 κουτ. σούπας ζάχαρη, 1½ κτουτ. γλυκού μπέικιν πάουντερ, 1½ κουτ. γλυκού σόδα, 1 κουτ. γλυκού αλάτι, 2½ κούπες ξινόγλα (αριάνι), 2 μεγάλα αυγά, 3 κουτ. σούπας βούτυρο λιωμένο, λίγο λάδι για το τηγάνι
Για να φτιάξουμε pancakes με ξινόγαλα, σ’ ένα μπολ ανακατεύουμε όλες τις σκόνες μαζί.Κάνουμε μια λακκούβα στο κέντρο και ρίχνουμε το ξινόγαλα, τα αυγά και το βούτυρο.Ανακατεύουμε με ένα σύρμα μέχρι να γίνει ένας πηχτός χυλός (αφήνουμε να έχει κάποια γρομπαλάκια).Σ’ ένα αντικολλητικό τηγάνι ρίχνουμε λίγο λάδι και ζεσταίνουμε σε μέτρια φωτιά.Μόλις κάψει  σχηματίζουμε μέσα δύο-τρια pancakes. Για το καθένα θα βάλουμε περίπου 2 κουτ. σούπας από τον χυλό, ώστε να γίνουν αφράτα.Ψήνουμε για 2 -3 λεπτά, μέχρι να δημιουργηθούν φουσκάλες στην επιφάνεια και τότε γυρνάμε την τηγανίτα να ψηθεί και από την άλλη.Διατηρούμε τα pancakes με ξινόγαλα ζεστά, σκεπασμένα με πετσέτα, μέχρι να σερβίρουμε.
Αυγά,Γάλα,Ζάχαρη